Adrian Minune, momente de cumpănă în căsnicie. Ce spune despre divorț
- Iulia Moraru
- 29 mai 2024, 18:31
Adrian Minune și Cati Simionescu formează o familie de 20 de ani și deși au împreună trei copii, au fost momente în care cea mai bună soluție pentru ei a fost să stea separați.
Cei doi și-au ținut căsnicia mereu departe de ochii publicului, însă recent manelistul a dat câteva detalii despre cum merg lucrurile între el și soția sa.
Adrian Minune, căsnicie cu năbădăi
Cântărețul de manele a admis că el și Cati sa au trăit separat timp de 13 ani, dar, în ciuda acestui lucru, niciunul dintre ei nu a luat în considerare divorțul ca o soluție.
De altfel, Adrian Minune a recunoscut și că în momentele de tensiune extremă pleca pur și simplu de acasă, pentru că nu mai suporta situația dintre ei și soția sa.
„Au fost momente când n-am mai suportat și a trebuit să plec undeva să stau patru zile, cinci zile singur”, a spus manelistul.
Acesta a ținut însă să menționeze că nu s-a gândit vreodată la divorț, subliniind că aceste acțiuni „sunt de oameni nebuni”.
„Adrian Minune: Păi cum să divorțez dacă eu oricum fac ce vreau? Ce să fac mai mult decât „Cati, vezi că am plecat la treabă”? Mă duc la treabă, vin acasă.
Bursucu: Tot tu ai declarat: „Eu sunt persoana care am ieșit într-o zi să duc gunoiul și m-am întors acasă după 3 ani”.
Adi Minune: După 13 ani. Da, și ea m-a tot așteptat: „Bă, nu mai vine ăsta cu gunoiul”, au fost declarațiile făcute de manelist în podcastul lui Bursucu.
Cati Simionescu, despre cum a reușit să treacă peste perioadele grele
La rândul ei, într-un interviu de acum câteva luni, soția lui Adrian Minune a recunoscut și ea că a trecut prin momente extrem de dificile în căsnicie și deși a mai plecat și ea de acasă, niciodată nu a simțit că vrea cu adevărat să se despartă de soțul ei.
„Niciodată nu am avut cu adevărat în mine dorința de a renunța la el, niciodată în viața mea. Oboseam să fiu singură, să mă descurc cu tot. Găseam de fiecare dată puterea să merg mai departe.
Am plecat o singură dată la mama mea, dar asta a fost câteva ore, după care m-am întors acasă”, a spus soția manelistului.